**บริษัท เอสพีวี 77 จำกัด และบริษัทย่อย**

**หมายเหตุประกอบงบการเงินระหว่างกาลแบบย่อ**

**สำหรับงวดสามเดือนและเก้าเดือนสิ้นสุดวันที่ 31 มีนาคม 2566 (ยังไม่ได้ตรวจสอบ) (สอบทานแล้ว)**

1. **ข้อมูลทั่วไป**
   1. บริษัท เอสพีวี 77 จำกัด “บริษัทฯ” เป็นนิติบุคคลที่จัดตั้งเป็นบริษัทตามกฎหมายไทย ซึ่งจดทะเบียนจัดตั้งเมื่อวันที่ 21 มกราคม 2563
   2. บริษัทฯ ดำเนินธุรกิจเกี่ยวกับการเสนอขายโทเคนดิจิทัลต่อประชาชน ภายใต้หลักเกณฑ์ตามกฎหมายว่าด้วย การประกอบธุรกิจสินทรัพย์ดิจิทัล พ.ศ. 2561 โดยมีสำนักงานของบริษัทฯ ตั้งอยู่เลขที่ 43 ไทยซีซีทาวเวอร์ ชั้นที่ 22 ห้องเลขที่ 222 ถนนสาทรใต้ แขวงยานนาวา เขตสาทร กรุงเทพมหานคร
   3. ผู้ถือหุ้นรายใหญ่ของบริษัทฯ คือ บริษัท แอมเพิล เวนเจอร์ จำกัด ซึ่งเป็นบริษัทที่จดทะเบียนในประเทศไทย ภายใต้การควบคุมของ นายกรวิชญ์ สวาทยานนท์
2. **เกณฑ์การจัดทำงบการเงินระหว่างกาล**

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล

งบการเงินระหว่างกาลประกอบด้วยข้อมูลทางการเงินหลัก (คือ งบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของเจ้าของ และงบกระแสเงินสด) โดยบริษัทฯได้นำเสนอในรูปแบบที่สอดคล้องกับรูปแบบของ งบการเงินประจำปีซึ่งเป็นไปตามมาตรฐานการบัญชีไทย ฉบับที่ 1 เรื่อง การนำเสนองบการเงิน ส่วนหมายเหตุประกอบข้อมูลทางการเงินจัดทำเป็นแบบย่อ บริษัทฯ ได้เปิดเผยหมายเหตุประกอบข้อมูลทางการเงินเพิ่มเติมตามข้อกำหนดในประกาศคณะกรรมการกำกับหลักทรัพย์และตลาดหลักทรัพย์ที่ออกภายใต้พระราชบัญญัติหลักทรัพย์และตลาดหลักทรัพย์

งบการเงินระหว่างกาลของบริษัทฯ ได้จัดทำเป็นภาษาไทย และมีหน่วยเงินตราเป็นบาท เว้นแต่ที่ระบุไว้เป็นอย่างอื่น ซึ่งการจัดทำงบการเงินระหว่างกาลดังกล่าวเป็นไปตามวัตถุประสงค์ของการจัดทำรายงานในประเทศ ดังนั้นเพื่อความสะดวกของผู้อ่านงบการเงินที่ไม่คุ้นเคยกับภาษาไทย บริษัทฯ ได้จัดทำงบการเงินระหว่างกาลฉบับภาษาอังกฤษขึ้นโดยแปลจากงบการเงินระหว่างกาลฉบับภาษาไทย

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินสำหรับปีสิ้นสุดวันที่ 30 มิถุนายน 2565 โดยเน้นการให้ข้อมูลที่เป็นปัจจุบันเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ดังนั้น งบการเงินระหว่างกาลนี้ควรต้องอ่านควบคู่กับงบการเงินสำหรับปีสิ้นสุดวันที่ 30 มิถุนายน 2565

ในการจัดทำงบการเงินระหว่างกาลให้เป็นไปตามมาตรฐานการรายงานทางการเงิน ผู้บริหารต้องใช้การประมาณ และข้อสมมติฐานหลายประการ ซึ่งมีผลกระทบต่อการกำหนดนโยบายและการรายงานจำนวนเงินที่เกี่ยวกับ สินทรัพย์ หนี้สิน รายได้ และค่าใช้จ่าย การประมาณและข้อสมมติฐานมาจากประสบการณ์ในอดีต และปัจจัยต่าง ๆ ที่ผู้บริหารมีความเชื่อมั่นอย่างสมเหตุสมผลภายใต้สภาวการณ์แวดล้อมนั้นซึ่งไม่อาจอาศัยข้อมูลจากแหล่งอื่นและนำไปสู่การตัดสินใจเกี่ยวกับการกำหนดจำนวนสินทรัพย์และหนี้สินนั้น ๆ ดังนั้น ผลที่เกิดขึ้นจริงจากการตั้งข้อสมมติฐานต่อมูลค่าตามบัญชีของสินทรัพย์และหนี้สินอาจแตกต่างไปจากที่ประมาณไว้

ประมาณการและข้อสมมติฐานที่ใช้ในการจัดทำงบการเงินระหว่างกาลจะได้รับการทบทวนอย่างสม่ำเสมอ การปรับประมาณการทางบัญชีจะบันทึกในงวดบัญชีที่การประมาณการดังกล่าวได้รับการทบทวน หากการปรับประมาณการกระทบเฉพาะงวดนั้น ๆ และจะบันทึกในงวดที่ปรับและงวดในอนาคตหากการปรับประมาณการกระทบทั้งงวดปัจจุบันและอนาคต

**เกณฑ์การจัดทำงบการเงินระหว่างกาลรวม**

**งบการเงินระหว่างกาลรวม ประกอบด้วยงบการเงินระหว่างกาลของบริษัทฯ และบริษัทย่อย (รวมกันเรียกว่า “กลุ่มบริษัทฯ”) และได้จัดทำขึ้นโดยใช้หลักเกณฑ์เดียวกับ****งบการเงินรวมสำหรับปีสิ้นสุดวันที่** 30 **มิถุนายน** 2565

ในระหว่างเดือนตุลาคม 2564 บริษัทฯ ได้ลงทุนในบริษัทย่อยแห่งหนึ่ง ดังนี้

|  |  |  |  |
| --- | --- | --- | --- |
| **ชื่อบริษัท** | **ประเทศที่จดทะเบียน** | **ลักษณะธุรกิจ** | **อัตราร้อยละของการถือหุ้น** |
| บริษัท สิริพัฒน์ โฟร์ จำกัด | ไทย | ให้เช่าอสังหาริมทรัพย์ | 100\* |

\* ทั้งนี้ ภายหลังจากการจัดตั้งกองทรัสต์สำหรับธุรกรรมการเสนอขายโทเคนดิจิทัลเพื่อการลงทุนสิริฮับ (หมายเหตุฯ 4)ทรัสตีจะเป็นผู้มีกรรมสิทธิ์ในหุ้นร้อยละ 100 ในบริษัท สิริพัฒน์ โฟร์ จำกัด และถือกรรมสิทธิ์ในนามของกองทรัสต์ เพื่อปกป้องและรักษาผลประโยชน์ของผู้ถือโทเคนดิจิทัล มิให้ทรัพย์สินโครงการ (กลุ่มอาคารสำนักงานสิริแคมปัสและภาระผูกพันภายใต้เงื่อนไขที่ระบุไว้ในสัญญาเช่าหรือหุ้นร้อยละ 100 ในบริษัท สิริพัฒน์ โฟร์ จำกัด) ถูกจำหน่าย จ่าย โอน หรือก่อภาระผูกพัน โดยไม่ได้รับความเห็นชอบจากทรัสตี หรือไม่เป็นไปตามสัญญาก่อตั้งทรัสต์ และ/หรือ มติของผู้ถือโทเคนดิจิทัล ซึ่งทรัสตีทำหน้าที่เป็นเพียงตัวแทนของบริษัทฯ โดยที่บริษัทฯ ทำหน้าที่ในการใช้อำนาจควบคุมในการตัดสินใจบริหารกิจการในบริษัท สิริพัฒน์ โฟร์ จำกัด

1. **สรุปนโยบายการบัญชีที่สำคัญ**

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 30 มิถุนายน 2565

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2565 ไม่มีผลกระทบอย่างเป็นสาระสำคัญต่องบการเงินของกลุ่มบริษัทฯ

1. **การเสนอขายโทเคนดิจิทัลเพื่อการลงทุนสิริฮับต่อประชาชนครั้งแรก**

ในเดือนตุลาคม 2564 บริษัทฯ ได้ออกและเสนอขายโทเคนดิจิทัลเพื่อการลงทุนสิริฮับ ผ่านผู้ให้บริการระบบเสนอขาย โทเคนดิจิทัลที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน ก.ล.ต.) มูลค่าเสนอขาย 2,400 ล้านบาท จำนวน 240 ล้านโทเคน ในราคาเสนอขาย 10 บาทต่อ 1 โทเคน โดยแบ่งเป็น 2 กลุ่ม คือ

1. โทเคนดิจิทัลสิริฮับ A มูลค่าเสนอขาย 1,600 ล้านบาท จำนวน 160 ล้านโทเคน
2. โทเคนดิจิทัลสิริฮับ B มูลค่าเสนอขาย 800 ล้านบาท จำนวน 80 ล้านโทเคน

โดยนำเงินที่ได้จากการระดมทุนไปใช้ในวัตถุประสงค์ ดังนี้

1. ลงทุนเพื่อให้ได้มาซึ่งทรัพย์สินโครงการจำนวนรวมไม่เกิน 2,186 ล้านบาท โดยมีรายละเอียดการลงทุน ดังต่อไปนี้
2. ลงทุนในสัญญาการขายและโอนสิทธิรายได้ (RSTA) เพื่อให้บริษัทฯ ได้มาซึ่งกระแสรายรับจากกลุ่มอาคารสำนักงาน สิริ แคมปัส
3. ลงทุนในหุ้นร้อยละ 100 ของบริษัท สิริพัฒน์ โฟร์ จำกัด ซึ่งเป็นเจ้าของกรรมสิทธิ์ในกลุ่มอาคารสำนักงาน สิริ แคมปัส
4. ชำระต้นทุนและค่าใช้จ่ายในการทำธุรกรรมการออกและเสนอขายโทเคนดิจิทัล และชำระเจ้าหนี้ที่เกี่ยวข้องกับการระดมทุน และเป็นเงินทุนหมุนเวียนและค่าใช้จ่ายในการดำเนินงานของกลุ่มบริษัทฯ จำนวน 214 ล้านบาท

ภายหลังจากการเสนอขายโทเคนดิจิทัลเพื่อการลงทุนสิริฮับสำเร็จ บริษัทฯ ได้นำโทเคนดิจิทัลดังกล่าวไปจดทะเบียน ซื้อขายในศูนย์ซื้อขายสินทรัพย์ดิจิทัล คือ บริษัท อีอาร์เอ็กซ์ จำกัด (ERX)

โครงการดังกล่าวมีอายุ 4 ปี นับตั้งแต่วันที่กองทรัสต์ก่อตั้งขึ้น คือวันที่ 11 ตุลาคม 2564 เว้นแต่มีการต่ออายุโครงการ

กลุ่มผู้บริหารของบริษัทฯ ทำหน้าที่บริหารกิจการในบริษัท สิริพัฒน์ โฟร์ จำกัด โดยมี บริษัทหลักทรัพย์จัดการกองทุน เอ็มเอฟซี จำกัด (มหาชน) ทำหน้าที่เป็นทรัสตี ซึ่งมีหน้าที่จัดการกองทรัสต์ตามสัญญาก่อตั้งทรัสต์ และติดตาม ดูแล และตรวจสอบให้บริษัทฯ ดำเนินการให้เป็นไปตามหนังสือชี้ชวน รวมทั้งกฎหมายที่เกี่ยวข้อง

1. **การลงทุนเพื่อให้ได้มาซึ่งทรัพย์สินโครงการโทเคนดิจิทัลเพื่อการลงทุนสิริฮับ**

บริษัทฯ ได้ออกและเสนอขายโทเคนดิจิทัลเพื่อการลงทุนสิริฮับ และนำเงินมาลงทุนเพื่อให้ได้มาซึ่งทรัพย์สินโครงการ โดยมีต้นทุนที่เกี่ยวข้องกับการซื้อกลุ่มอาคารสำนักงาน สิริ แคมปัส ประกอบด้วย เงินที่จ่ายให้กับบริษัท สิริพัฒน์ โฟร์ จำกัด จำนวน 1,610 ล้านบาท สำหรับสัญญา RSTA เพื่อให้บริษัทฯ ได้มาซึ่งกระแสรายรับจากกลุ่มอาคารสำนักงาน สิริ แคมปัส ซึ่งมีสัญญาเช่ากลุ่มอาคารสำนักงานกับบริษัท แสนสิริ จำกัด (มหาชน) (“แสนสิริ”) ซึ่งเป็นผู้เช่าเพียงรายเดียว โดยให้เช่าในแบบ Bare Shell ระยะเวลา 12 ปี (ตั้งแต่วันที่ 16 ธันวาคม 2562 จนถึงวันที่ 15 ธันวาคม 2574) โดยแสนสิริ จะเป็นผู้รับผิดชอบค่าใช้จ่ายทั้งหมดที่เกี่ยวกับการจัดการทรัพย์สินที่เช่า และเงินที่จ่ายให้กับผู้ถือหุ้นเดิมของบริษัท สิริพัฒน์ โฟร์ จำกัด จำนวน 576 ล้านบาท สำหรับหุ้นสามัญร้อยละ 100 ของบริษัท สิริพัฒน์ โฟร์ จำกัด ซึ่งเป็นเจ้าของกรรมสิทธิ์ในกลุ่มอาคารสำนักงาน สิริ แคมปัส โดยบริษัท สิริพัฒน์ โฟร์ จำกัด เป็นบริษัทที่อยู่ภายใต้การควบคุมเดียวกันของผู้ถือหุ้นใหญ่ของบริษัทฯ

บริษัทฯ รับรู้สินทรัพย์ที่ระบุได้ที่ได้รับมาด้วยมูลค่าที่เท่ากับสิ่งตอบแทนที่จ่ายให้สำหรับรายการดังกล่าวในงบการเงินเฉพาะกิจการของบริษัทฯ เป็นอสังหาริมทรัพย์เพื่อการลงทุน (หมายเหตุฯ 10) และเงินลงทุนในบริษัทย่อย (หมายเหตุฯ 9)

การได้มาซึ่งสิทธิในกระแสรายรับจากกลุ่มอาคารสำนักงาน สิริ แคมปัส จาก บริษัท สิริพัฒน์ โฟร์ จำกัด ไม่ได้เป็นการรวมธุรกิจ เนื่องจากที่ดินและกลุ่มอาคารสำนักงานที่ได้รับมา ไม่มีกระบวนการในการทำให้เกิดผลลัพธ์จากบริหารจัดการกลุ่มอาคารสำนักงานดังกล่าว จึงถือว่าการซื้อเงินลงทุนในบริษัท สิริพัฒน์ โฟร์ จำกัด เป็นการซื้อสินทรัพย์ภายใต้การควบคุมเดียวกัน ซึ่งไม่ก่อให้เกิดค่าความนิยม บริษัทฯ บันทึกผลต่างระหว่างต้นทุนของเงินลงทุน (สิ่งตอบแทนที่โอนให้) และมูลค่าตามบัญชีในสินทรัพย์สุทธิที่ระบุได้ของบริษัท สิริพัฒน์ โฟร์ จำกัด จำนวน 145.36 ล้านบาท เป็นส่วนหนึ่งของอสังหาริมทรัพย์เพื่อการลงทุนในงบการเงินรวม

มูลค่าตามบัญชี (หลังปรับปรุง) ของสินทรัพย์ที่ระบุได้รับและหนี้สินที่รับมาของบริษัท สิริพัฒน์ โฟร์ จำกัด และมูลค่ายุติธรรมของสิ่งตอบแทนที่โอนให้ ณ วันที่ซื้อ มีดังนี้

|  | **หน่วย: บาท** |
| --- | --- |
|  | **งบการเงินรวม** |
| **สินทรัพย์** |  |
| เงินสดและรายการเทียบเท่าเงินสด | 29,316,303.52 |
| ลูกหนี้หมุนเวียนอื่น | 11,758.24 |
| เงินให้กู้ยืมระยะสั้นและดอกเบี้ยค้างรับแก่บุคคลที่เกี่ยวข้องกัน | 135,579,550.39 |
| อสังหาริมทรัพย์เพื่อการลงทุน | 2,285,140,113.40 |
| ภาษีเงินได้หัก ณ ที่จ่ายรอรับคืน | 21,480,490.23 |
| ลูกหนี้ไม่หมุนเวียนอื่น | 1,856,300.00 |
| **รวมสินทรัพย์** | **2,473,384,515.78** |
| **หนี้สิน** |  |
| เจ้าหนี้หมุนเวียนอื่น | 17,030,940.16 |
| เงินกู้ยืมระยะสั้นและดอกเบี้ยค้างจ่ายจากกิจการอื่น | 1,750,118,478.72 |
| เงินประกันการก่อสร้าง | 5,434,414.77 |
| เงินประกันความเสียหายตามสัญญาเช่า | 124,800,682.13 |
| **รวมหนี้สิน** | **1,897,384,515.78** |
| **รวมสินทรัพย์สุทธิ** | **576,000,000.00** |
|  |  |
| มูลค่ายุติธรรมของสิ่งตอบแทนที่โอนให้ | **576,000,000.00** |

1. **รายการธุรกิจกับกิจการที่เกี่ยวข้องกัน**

บุคคล**หรือ**กิจการ**ที่เกี่ยวข้องกันได้แก่บุคคลหรือกิจการต่าง ๆ ที่มีความเกี่ยวข้องกับบริษัทฯ โดยการเป็นผู้ถือหุ้นหรือ มีผู้ถือหุ้นร่วมกันหรือมีกรรมการร่วมกัน รายการที่มีขึ้นกับบุคคลหรือกิจการที่เกี่ยวข้องกันได้กำหนดขึ้นโดยใช้ราคาตลาดหรือในราคาที่ตกลงกันตามสัญญาหากไม่มีราคาตลาดรองรับ**

รายละเอียดความสัมพันธ์ที่บริษัทฯ มีกับบุคคลหรือกิจการที่เกี่ยวข้องกันซึ่งมีการควบคุม หรือเป็นกิจการที่บริษัทฯ ควบคุม หรือเป็นบุคคลหรือกิจการที่มีรายการบัญชีกับบริษัทฯ มีดังนี้

* 1. บุคคลและกิจการที่เกี่ยวข้องกัน ประกอบด้วย

| **บุคคลและกิจการที่เกี่ยวข้องกัน** |  | **ลักษณะความสัมพันธ์** |  | **ประเทศ** |
| --- | --- | --- | --- | --- |
| บริษัท แอมเพิล เวนเจอร์ จำกัด |  | ผู้ถือหุ้นรายใหญ่ |  | ไทย |
|  |  |  |  |  |
| บริษัท สิริพัฒน์ โฟร์ จำกัด |  | บริษัทย่อย |  | ไทย |
|  |  |  |  |  |
| บุคคลที่เกี่ยวข้องกัน |  | ญาติสนิทของกรรมการ |  |  |
|  |  |  |  |  |
| กรรมการ/ผู้บริหารสำคัญ |  | บุคคลที่มีอำนาจและความรับผิดชอบการวางแผน สั่งการและควบคุมกิจกรรมต่าง ๆ ของกิจการไม่ว่าทางตรงหรือทางอ้อม ทั้งนี้ รวมถึงกรรมการของบริษัทฯ  (ไม่ว่าจะทำหน้าที่ในระดับบริหารหรือไม่) |  |  |

* 1. รายการบัญชีที่สำคัญที่มีกับบุคคลหรือกิจการที่เกี่ยวข้องกันสำหรับงวดสามเดือนสิ้นสุดวันที่ 31 มีนาคม 2566   
     และ 2565 มีดังนี้

|  | **หน่วย: บาท** | | | |  |
| --- | --- | --- | --- | --- | --- |
|  | **งบการเงินรวม** | | **งบการเงินเฉพาะกิจการ** | |
|  | **2566** | **2565** | **2566** | **2565** | **นโยบายการกำหนดราคา.** |
| รายการธุรกิจกับบริษัทย่อย |  |  |  |  |  |
| **บริษัท สิริพัฒน์ โฟร์ จำกัด** |  |  |  |  |  |
| รายได้จากสัญญาการขายและโอนสิทธิรายได้ (RSTA) | - | - | 35,125,000.00 | 35,125,000.00 | ตามสัญญาที่ตกลงร่วมกัน |

* 1. รายการบัญชีที่สำคัญที่มีกับบุคคลหรือกิจการที่เกี่ยวข้องกันในงบการเงินรวมสำหรับงวดเก้าเดือนสิ้นสุดวันที่ 31 มีนาคม 2566 และสำหรับรอบระยะเวลาบัญชีตั้งแต่วันที่ 8 ตุลาคม 2564 (วันที่ซื้อเงินลงทุนในบริษัทย่อย) ถึงวันที่ 31 มีนาคม 2565 และในงบการเงินเฉพาะกิจการสำหรับงวดเก้าเดือนสิ้นสุดวันที่ 31 มีนาคม 2566 และ 2565 มีดังนี้

|  | **หน่วย: บาท** | | | |  |
| --- | --- | --- | --- | --- | --- |
|  | **งบการเงินรวม** | | **งบการเงินเฉพาะกิจการ** | |
|  | **สำหรับงวด เก้าเดือน สิ้นสุดวันที่**  **31 มีนาคม 2566** | **สำหรับรอบระยะเวลาบัญชีตั้งแต่วันที่ 8 ตุลาคม 2564 (วันที่ซื้อเงินลงทุนในบริษัทย่อย) ถึงวันที่ 31 มีนาคม 2565** | **สำหรับงวด**  **เก้าเดือน**  **สิ้นสุดวันที่**  **31 มีนาคม 2566** | **สำหรับงวด เก้าเดือน สิ้นสุดวันที่ 31 มีนาคม 2565** | **นโยบายการกำหนดราคา.** | |
| รายการธุรกิจกับบริษัทย่อย |  |  |  |  |  | |
| **บริษัท สิริพัฒน์ โฟร์ จำกัด** |  |  |  |  |  | |
| รายได้จากสัญญาการขายและ  โอนสิทธิรายได้ (RSTA) | - | - | 105,375,000.00 | 67,606,182.80 | ตามสัญญาที่ตกลงร่วมกัน | |

* 1. ยอดคงเหลือที่สำคัญที่มีกับบุคคลหรือกิจการที่เกี่ยวข้องกัน ณ วันที่ 31 มีนาคม 2566 และ 30 มิถุนายน 2565 มีดังนี้

|  | **หน่วย: บาท** | | | | | | |
| --- | --- | --- | --- | --- | --- | --- | --- |
|  | **งบการเงินรวม** | | |  | **งบการเงินเฉพาะกิจการ** | | |
|  | **2566** |  | **2565** |  | **2566** |  | **2565** |
| หนี้สินทางการเงินโทเคนดิจิทัล (ก่อนปรับมูลค่ายุติธรรม) | | | |  |  |  |  |
| กรรมการบริษัทฯ และญาติสนิท | 4,210,950.00 |  | 4,210,950.00 |  | 4,210,950.00 |  | 4,210,950.00 |
| ผู้บริหารสำคัญ | 300,000.00 |  | 300,000.00 |  | 300,000.00 |  | 300,000.00 |

* 1. ค่าตอบแทนผู้บริหารสำคัญ

ค่าตอบแทน**ผู้บริหาร**สำคัญสำหรับงวดสามเดือนสิ้นสุดวันที่ 31 มีนาคม 2566 และ2565 มีดังนี้

|  | **หน่วย: บาท** | | | | | | |
| --- | --- | --- | --- | --- | --- | --- | --- |
|  | **งบการเงินรวม** | | |  | **งบการเงินเฉพาะกิจการ** | | |
|  | **2566** |  | **2565** |  | **2566** |  | **2565** |
| ผลประโยชน์ระยะสั้น | 450,000.00 |  | 450,000.00 |  | 450,000.00 |  | 450,000.00 |
| **รวมค่าตอบแทนที่จ่ายให้ผู้บริหารสำคัญ** | **450,000.00** |  | **450,000.00** |  | **450,000.00** |  | **450,000.00** |

ค่าตอบแทน**ผู้บริหาร**สำคัญในงบการเงินรวมสำหรับงวดเก้าเดือนสิ้นสุดวันที่ 31 มีนาคม 2566 และสำหรับรอบระยะเวลาบัญชีตั้งแต่วันที่ 8 ตุลาคม 2564 (วันที่ซื้อเงินลงทุนในบริษัทย่อย) ถึงวันที่ 31 มีนาคม 2565 และ ในงบการเงินเฉพาะกิจการสำหรับงวดเก้าเดือนสิ้นสุดวันที่ 31 มีนาคม 2566 และ 2565 มีดังนี้

|  | **หน่วย: บาท** | | | | | | |
| --- | --- | --- | --- | --- | --- | --- | --- |
|  | **งบการเงินรวม** | | |  | **งบการเงินเฉพาะกิจการ** | | |
|  | **สำหรับงวด**  **เก้าเดือน**  **สิ้นสุดวันที่ 31 มีนาคม 2566** |  | **สำหรับรอบ ระยะเวลาบัญชีตั้งแต่วันที่ 8 ตุลาคม 2564 (วันที่ซื้อเงินลงทุนในบริษัทย่อย) ถึงวันที่ 31 มีนาคม 2565** |  | **สำหรับงวด**  **เก้าเดือน**  **สิ้นสุดวันที่ 31 มีนาคม 2566** |  | **สำหรับงวด**  **เก้าเดือน**  **สิ้นสุดวันที่ 31 มีนาคม 2565** |
| ผลประโยชน์ระยะสั้น | 1,350,000.00 |  | 900,000.00 |  | 1,350,000.00 |  | 1,350,000.00 |
| **รวมค่าตอบแทนที่จ่ายให้ผู้บริหารสำคัญ** | **1,350,000.00** |  | **900,000.00** |  | **1,350,000.00** |  | **1,350,000.00** |

1. **เงินสดและรายการเทียบเท่าเงินสด**

เงินสดและรายการเทียบเท่าเงินสด ณ วันที่ 31 มีนาคม 2566 และ 30 มิถุนายน 2565 ประกอบด้วย

|  |  |  |  |  |  |  |  |
| --- | --- | --- | --- | --- | --- | --- | --- |
|  | **หน่วย: บาท** | | | | | | |
|  | **งบการเงินรวม** | | |  | **งบการเงินเฉพาะกิจการ** | | |
|  | **31 มีนาคม 2566** |  | **30 มิถุนายน 2565** |  | **31 มีนาคม 2566** |  | **30 มิถุนายน 2565** |
| เงินสดในมือ | 10,000.00 |  | 10,000.00 |  | 10,000.00 |  | 10,000.00 |
| เงินฝากธนาคารประเภทกระแสรายวัน | 2,100.00 |  | 1,000.00 |  | 2,100.00 |  | 1,000.00 |
| เงินฝากธนาคารประเภทออมทรัพย์ | 9,848,916.76 |  | 8,813,476.32 |  | 3,193,046.93 |  | 2,388,771.20 |
| **รวมเงินสดและรายการเทียบเท่าเงินสด** | **9,861,016.76** |  | **8,824,476.32** |  | **3,205,146.93** |  | **2,399,771.20** |

1. **เงินฝากสถาบันการเงินที่มีข้อจำกัดในการเบิกใช้**

ณ วันที่ 31 มีนาคม 2566 และ 30 มิถุนายน 2565 บริษัทฯ มีเงินฝากสถาบันการเงินจำนวน 34 ล้านบาท บัญชีดังกล่าวเป็นบัญชีเงินฝากธนาคาร ซึ่งมีเงื่อนไขการเบิกถอนและถูกจัดการและควบคุมโดยบริษัทฯ และผู้ให้บริการระบบเสนอขาย โทเคนดิจิทัล (Co-signed account) ตามสัญญา RSTA ที่บริษัทฯ ดำเนินการให้บริษัทย่อย คือ บริษัท สิริพัฒน์ โฟร์ จำกัด แจ้งให้ผู้เช่าโอนกระแสรายรับตามสัญญา RSTA มายังบัญชีเงินฝากธนาคารดังกล่าว เพื่อใช้จัดสรรส่วนแบ่งรายได้ให้แก่ ผู้ถือโทเคนดิจิทัล (หมายเหตุฯ 11)

1. **เงินลงทุนในบริษัทย่อย - สุทธิ**

เงินลงทุนในบริษัทย่อย - สุทธิที่แสดงในงบการเงินเฉพาะกิจการ ณ วันที่ 31 มีนาคม 2566 ประกอบด้วย

| **บริษัท** | **ณ วันที่ 31 มีนาคม 2566** | | |
| --- | --- | --- | --- |
| **ทุนที่ออกและ**  **ชำระแล้ว (บาท)** | **สัดส่วนเงินลงทุน (ร้อยละ)** | **มูลค่าเงินลงทุนตามวิธีราคาทุน (บาท)** |
| บริษัท สิริพัฒน์ โฟร์ จำกัด | 277,500,000.00 | 100 | 576,000,000.00. |
| หัก ค่าเผื่อด้อยค่าเงินลงทุน |  |  | (549,987,320.17) |
| **สุทธิ** |  |  | **26,012,679.83.** |

ภายหลังจากการจัดตั้งกองทรัสต์สำหรับธุรกรรมการเสนอขายโทเคนดิจิทัลเพื่อการลงทุนสิริฮับ (หมายเหตุฯ 4) ทรัสตีจะเป็นผู้มีกรรมสิทธิ์ในหุ้นร้อยละ 100 ในบริษัท สิริพัฒน์ โฟร์ จำกัด และถือกรรมสิทธิ์ในนามของกองทรัสต์ เพื่อปกป้องและรักษาผลประโยชน์ของผู้ถือโทเคนดิจิทัล มิให้ทรัพย์สินโครงการ ถูกจำหน่าย จ่าย โอน หรือก่อภาระผูกพัน โดยไม่ได้รับความเห็นชอบจากทรัสตี หรือไม่เป็นไปตามสัญญาก่อตั้งทรัสต์ และ/หรือ มติของผู้ถือโทเคนดิจิทัล

ณ วันที่ 31 มีนาคม 2566 บริษัทฯ ได้พิจารณามูลค่าที่คาดว่าจะได้รับคืนของเงินลงทุนในบริษัท สิริพัฒน์ โฟร์ จำกัด โดยพิจารณาจากมูลค่าสินทรัพย์สุทธิของบริษัทย่อยดังกล่าว ณ วันที่ 31 มีนาคม 2566 ตามสัดส่วนการถือหุ้นของ บริษัทฯ คิดเป็น จำนวน 26.01 ล้านบาท ซึ่งต่ำกว่าราคาทุนของเงินลงทุนในบริษัทย่อยที่แสดงไว้ในจำนวน 576 ล้านบาท จึงรับรู้ค่าเผื่อด้อยค่าเงินลงทุนจำนวน 549.99 ล้านบาท เพื่อปรับลดมูลค่าเงินลงทุนในงบแสดงฐานะการเงินเฉพาะกิจการ ณ วันที่ 31 มีนาคม 2566 ให้เท่ากับมูลค่าที่คาดว่าจะได้รับคืน และกลับรายการค่าเผื่อจากการด้อยค่าเงินลงทุนใน  
บริษัทย่อยในกำไรหรือขาดทุนในงบเฉพาะกิจการสำหรับงวดเก้าเดือนสิ้นสุดวันที่ 31 มีนาคม 2566 จำนวน 4.45 ล้านบาท

1. **อสังหาริมทรัพย์เพื่อการลงทุน**

รายการเปลี่ยนแปลงของบัญชีอสังหาริมทรัพย์เพื่อการลงทุน สำหรับงวดเก้าเดือนสิ้นสุดวันที่ 31 มีนาคม 2566   
สรุปได้ดังนี้

|  | **หน่วย: บาท** | | |
| --- | --- | --- | --- |
|  | **งบการเงินรวม** |  | **งบการเงินเฉพาะกิจการ** |
| **มูลค่ายุติธรรม ณ วันต้นงวด** | **2,452,000,000.00** |  | **2,452,000,000.00** |
| กำไรจากการปรับมูลค่ายุติธรรม (ระดับ 3) | 19,200,000.00 |  | 19,200,000.00 |
| **มูลค่ายุติธรรม ณ วันปลายงวด** | **2,471,200,000.00** |  | **2,471,200,000.00** |
| ราคาทุน | 2,285,140,113.40 |  | 1,734,800,682.13 |
| กำไรจากการปรับมูลค่ายุติธรรมสะสม | 186,059,886.60 |  | 736,399,317.87 |
| **มูลค่ายุติธรรม - สุทธิ** | **2,471,200,000.00** |  | **2,471,200,000.00** |

ราคายุติธรรมของอสังหาริมทรัพย์เพื่อการลงทุนจำนวน 2,471.20 ล้านบาท อ้างอิงจากราคาประเมินโดยผู้ประเมินราคาอิสระ คือ บริษัท พาวเวอร์แลนด์ พลัส แอพไพรซัล จำกัด ตามรายงานการประเมินทรัพย์สินลงวันที่ 30 มิถุนายน 2565 ซึ่งราคาประเมินดังกล่าวข้างต้นได้พิจารณาจากวิธีรายได้ (Income Approach) จากประมาณการกระแสเงินสดคิดลด ของค่าเช่าจากสัญญาเช่าในปัจจุบัน รวมถึงค่าเช่าในอนาคตภายใต้เงื่อนไขของตลาดที่มีอยู่ในปัจจุบัน สุทธิจากกระแสเงินสดจ่ายต่าง ๆ ที่คาดว่าจะเกิดขึ้นจากอสังหาริมทรัพย์ รวมกับมูลค่าตลาดปัจจุบันของทรัพย์สินเมื่อสิ้นสุดระยะเวลาคาดการณ์ แล้วคำนวณหามูลค่าปัจจุบันสุดท้าย (Terminal Value) โดยใช้อัตราคิดลดร้อยละ 8 ต่อปี และอัตราผลตอบแทนจากการลงทุนร้อยละ 7 ต่อปี

มูลค่ายุติธรรมดังกล่าว ถูกจัดลำดับชั้นการวัดมูลค่ายุติธรรมอยู่ในระดับที่ 3 จากเกณฑ์ข้อมูลที่ไม่สามารถสังเกตได้ เช่น ข้อมูลเกี่ยวกับกระแสเงินในอนาคตที่กิจการประมาณขึ้น เป็นต้น

1. **เจ้าหนี้หมุนเวียนอื่น**

เจ้าหนี้หมุนเวียนอื่น ณ วันที่ 31 มีนาคม 2566 และ 30 มิถุนายน 2565 ประกอบด้วย

|  | **หน่วย: บาท** | | | | | | |
| --- | --- | --- | --- | --- | --- | --- | --- |
|  | **งบการเงินรวม** | | |  | **งบการเงินเฉพาะกิจการ** | | |
|  | **31 มีนาคม 2566** |  | **30 มิถุนายน 2565** |  | **31 มีนาคม 2566** |  | **30 มิถุนายน 2565** |
| **เจ้าหนี้หมุนเวียนอื่น** |  |  |  |  |  |  |  |
| เจ้าหนี้อื่นกิจการอื่น | 110,424.00 |  | 35,524.00 |  | 17,762.00 |  | 17,762.00 |
| ค่าใช้จ่ายค้างจ่าย | 885,000.00 |  | 1,100,000.00 |  | 560,000.00 |  | 700,000.00 |
| ส่วนแบ่งรายได้แก่ผู้ถือโทเคนดิจิทัลค้างจ่าย | 34,006,551.20 |  | 34,001,704.40 |  | 34,006,551.20 |  | 34,001,704.40 |
| อื่น ๆ | 23,732.00 |  | 22,538.00 |  | 20,234.00 |  | 19,037.00 |
| **รวมเจ้าหนี้หมุนเวียนอื่น** | **35,025,707.20** |  | **35,159,766.40** |  | **34,604,547.20** |  | **34,738,503.40** |

ส่วนแบ่งรายได้แก่ผู้ถือโทเคนดิจิทัลค้างจ่าย ณ วันที่ 31 มีนาคม 2566 ได้รวมจำนวนเงินที่เหลือจากการปัดเศษจากการจ่ายส่วนแบ่งรายไตรมาสจำนวน 6,551.20 บาท ที่จะถูกสะสมและนำไปคำนวณรวมเป็นส่วนแบ่งรายได้รายไตรมาส  
ในรอบสุดท้ายก่อนครบกำหนดอายุโครงการให้แก่ผู้ถือโทเคนดิจิทัลที่มีสิทธิได้รับทุกราย

1. **หนี้สินทางการเงินโทเคนดิจิทัล - สุทธิ**

หนี้สินทางการเงินโทเคนดิจิทัล - สุทธิ ณ วันที่ 31 มีนาคม 2566 ประกอบด้วย

|  |  |  |  |  |  |  |  |
| --- | --- | --- | --- | --- | --- | --- | --- |
|  | **หน่วย: บาท** | | | | | | |
|  | **งบการเงินรวมและงบการเงินเฉพาะกิจการ** | | | | | | |
|  | **ณ วันที่ 31 มีนาคม 2566** | | | | | | |
|  | **หนี้สินทางการเงิน**  **โทเคนดิจิทัล** |  | **ส่วนปรับปรุงมูลค่าปัจจุบัน - ส่วนแบ่งรายได้แก่ผู้ถือโทเคนสะสม** |  | **ส่วนปรับมูลค่ายุติธรรมสะสม** |  | **มูลค่ายุติธรรมของหนี้สินทางการเงิน**  **โทเคนดิจิทัล** |
| ผู้ถือโทเคนดิจิทัลสิริฮับ A | 1,600,000,000.00 |  | (1,717,528.78). |  | 4,225,769.97.. |  | 1,602,508,241.19 |
| ผู้ถือโทเคนดิจิทัลสิริฮับ B | 800,000,000.00 |  | (4,178,815.67). |  | (10,709,684.36). |  | 785,111,499.97 |
| **รวม** | **2,400,000,000.00** |  | **(5,896,344.45).** |  | **(6,483,914.39).** |  | **2,387,619,741.16** |

การเปลี่ยนแปลงของหนี้สินทางการเงินโทเคนดิจิทัลในงบการเงินรวมและงบการเงินเฉพาะกิจการ สำหรับงวดเก้าเดือนสิ้นสุดวันที่ 31 มีนาคม 2566 มีการเคลื่อนไหว ดังต่อไปนี้

|  | **หน่วย: บาท** | | | | |
| --- | --- | --- | --- | --- | --- |
|  | **ผู้ถือโทเคนดิจิทัลสิริฮับ A** |  | **ผู้ถือโทเคนดิจิทัลสิริฮับ B** |  | **รวม** |
| **ยอดยกมา ณ วันต้นงวด** | **1,603,242,301.46.** |  | **787,224,985.58.** |  | **2,390,467,287.04.** |
| ส่วนแบ่งรายได้แก่ผู้ถือโทเคนเพิ่มขึ้น | 53,226,196.56. |  | 45,853,116.07. |  | 99,079,312.63. |
| โอนไปเป็นส่วนแบ่งรายได้แก่ผู้ถือโทเคนค้างจ่าย | (53,998,800.00). |  | (48,001,200.00). |  | (102,000,000.00). |
| ขาดทุนจากการปรับมูลค่ายุติธรรม | 38,543.17. |  | 34,598.32. |  | 73,141.49. |
| **ยอดยกไป ณ วันสิ้นงวด** | **1,602,508,241.19.** |  | **785,111,499.97.** |  | **2,387,619,741.16.** |

ส่วนปรับมูลค่ายุติธรรม เกิดจากการคำนวณมูลค่ายุติธรรมของหนี้สินทางการเงินโทเคนดิจิทัลจากกระแสเงินสด  
จากส่วนแบ่งรายไตรมาสและรายได้ส่วนสุดท้ายที่ต้องจ่ายให้กับผู้ถือโทเคนดิจิทัลในช่วงเวลาต่าง ๆ ตามแนวคิดมูลค่าเงินตามเวลา (Time Value of Money) โดยการคำนวณมูลค่าปัจจุบันคิดลดกระแสเงินสดที่อัตราคิดลดร้อยละ 4.5 ต่อปี สำหรับโทเคนดิจิทัลสิริฮับ A และ ร้อยละ 8 ต่อปีสำหรับโทเคนดิจิทัลสิริฮับ B ซึ่งเป็นอัตราผลตอบแทนที่สะท้อนผลตอบแทนของผลิตภัณฑ์ทางการเงินอื่น ๆ ในตลาดที่มีลักษณะคล้ายกับโทเคนดิจิทัลของบริษัทฯ ทั้งนี้ส่วนปรับมูลค่ายุติธรรมมิได้มีผลกระทบต่อสิทธิและสถานะของผู้ถือโทเคนดิจิทัล โดยมูลค่ายุติธรรมดังกล่าวถูกจัดลำดับชั้นอยู่ในลำดับมูลค่ายุติธรรมอยู่ในระดับที่ 3 จากเกณฑ์ข้อมูลที่ไม่สามารถสังเกตได้

ทั้งนี้สิทธิและสถานะของผู้ถือโทเคนดิจิทัลจะยังเป็นเป็นตามที่กำหนดไว้ในหนังสือชี้ชวน โดยสรุปตามที่กล่าวไว้ในหมายเหตุประกอบงบการเงินข้อ 13 ในงบการเงินสำหรับปีสิ้นสุดวันที่ 30 มิถุนายน 2565

1. **ภาระผูกพันจากเงินประกันความเสียหายตามสัญญาเช่าระยะยาว**

การเปลี่ยนแปลงของภาระผูกพันจากเงินประกันความเสียหายตามสัญญาเช่าระยะยาว สำหรับงวดเก้าเดือนสิ้นสุดวันที่ 31 มีนาคม 2566 มีดังนี้

|  |  |  |  |  |  |
| --- | --- | --- | --- | --- | --- |
|  | **หน่วย: บาท** | | | | |
|  | **งบการเงินรวมและงบการเงินเฉพาะกิจการ** | | | | |
|  | **ณ วันที่**  **1 กรกฎาคม 2565** |  | **รายการเคลื่อนไหวระหว่างงวด** |  | **ณ วันที่**  **31 มีนาคม 2566** |
| ภาระผูกพันจากเงินประกันความเสียหาย | 149,417,363.51 |  | - |  | 149,417,363.51 |
| หัก ดอกเบี้ยรอตัดบัญชี | (20,449,970.15). |  | 4,418,513.78 |  | (16,031,456.37) |
| **สุทธิ** | **128,967,393.36** |  | **4,418,513.78** |  | **133,385,907.14** |

1. **ต้นทุนทางการเงิน**

ต้นทุนทางการเงินในงบการเงินรวมและในงบการเงินเฉพาะกิจการสำหรับงวดเก้าเดือนสิ้นสุดวันที่ 31 มีนาคม 2566   
และ 2565 มีดังนี้

|  | **หน่วย: บาท** | | | | | | |
| --- | --- | --- | --- | --- | --- | --- | --- |
|  | **งบการเงินรวม** | | |  | **งบการเงินเฉพาะกิจการ** | | |
|  | **สำหรับงวด**  **เก้าเดือน**  **สิ้นสุดวันที่ 31 มีนาคม 2566** |  | **สำหรับรอบ ระยะเวลาบัญชีตั้งแต่วันที่ 8 ตุลาคม 2564 (วันที่ซื้อเงินลงทุนในบริษัทย่อย) ถึงวันที่ 31 มีนาคม 2565** |  | **สำหรับงวด**  **เก้าเดือน**  **สิ้นสุดวันที่ 31 มีนาคม 2566** |  | **สำหรับงวด**  **เก้าเดือน**  **สิ้นสุดวันที่ 31 มีนาคม 2565** |
| ส่วนแบ่งรายได้แก่ผู้ถือโทเคน (หมายเหตุฯ 12) | 102,000,000.00. |  | 64,344,086.02 |  | 102,000,000.00. |  | 64,344,086.02 |
| ส่วนปรับปรุงมูลค่าปัจจุบัน - ส่วนแบ่งรายได้ แก่ผู้ถือโทเคน | (2,920,687.37) |  | (3,199,373.02) |  | (2,920,687.37) |  | (3,199,373.02) |
| ดอกเบี้ยตัดบัญชี - ภาระผูกพันจาก เงินประกันความเสียหาย (หมายเหตุฯ 13) | 4,418,513.78. |  | 2,726,642.05 |  | 4,418,513.78. |  | 2,726,642.05. |
| **รวม** | **103,497,826.41.** |  | **63,871,355.05** |  | **103,497,826.41.** |  | **63,871,355.05** |

1. **ภาษีเงินได้**
2. หนี้สินภาษีเงินได้รอการตัดบัญชี - สุทธิ

หนี้สินภาษีเงินได้รอการตัดบัญชี - สุทธิ ณ วันที่ 31 มีนาคม 2566 และ 30 มิถุนายน 2565 ประกอบด้วย

|  | **หน่วย: บาท** | | | | | | |
| --- | --- | --- | --- | --- | --- | --- | --- |
|  | **งบการเงินรวม** | | |  | **งบการเงินเฉพาะกิจการ** | | |
|  | **31 มีนาคม 2566** |  | **30 มิถุนายน 2565** |  | **31 มีนาคม 2566** |  | **30 มิถุนายน 2565** |
| หนี้สินภาษีเงินได้รอการตัดบัญชี - สุทธิ | (35,050,658.09) |  | (36,750,508.81) |  | (35,050,658.09) |  | (30,635,049.72) |

รายการเคลื่อนไหวของหนี้สินภาษีเงินได้รอการตัดบัญชี - สุทธิ ที่เกิดขึ้นสำหรับงวดเก้าเดือนสิ้นสุดวันที่ 31 มีนาคม 2566 มีการเคลื่อนไหว ดังต่อไปนี้

|  |  |  |  |
| --- | --- | --- | --- |
|  | **หน่วย: บาท** | | |
|  | **งบการเงินรวม** | | |
|  | **ณ วันที่** |  | **ณ วันที่** |
| **1 กรกฎาคม 2565** | **กำไร (ขาดทุน)** | **31 มีนาคม** **2566** |
| **หนี้สินภาษีเงินได้รอการตัดบัญชี - สุทธิ** |  |  |  |
| อสังหาริมทรัพย์เพื่อการลงทุน | (33,371,977.32) | (3,840,000.00) | (37,211,977.32) |
| หนี้สินโทเคนดิจิทัล | (1,906,542.59) | (569,509.18) | (2,476,051.77) |
| ภาระผูกพันจากเงินประกันความเสียหายตามสัญญาเช่าระยะยาว | (4,089,994.03) | 883,702.76 | (3,206,291.27) |
| ผลขาดทุนทางภาษี | 2,990,748.22 | - | 2,990,748.22 |
| อื่น ๆ | (372,743.09) | 5,225,657.14 | 4,852,914.05 |
| **สุทธิ** | **(36,750,508.81)** | **1,699,850.72** | **(35,050,658.09)** |

|  |  |  |  |
| --- | --- | --- | --- |
|  | **หน่วย: บาท** | | |
|  | **งบการเงินเฉพาะกิจการ** | | |
|  | **ณ วันที่** |  | **ณ วันที่** |
| **1 กรกฎาคม 2565** | **กำไร (ขาดทุน)** | **31 มีนาคม** **2566** |
| **หนี้สินภาษีเงินได้รอการตัดบัญชี - สุทธิ** |  |
| อสังหาริมทรัพย์เพื่อการลงทุน | (138,516,527.30) | (3,840,000.00) | (142,356,527.30). |
| เงินลงทุนในบริษัทย่อย | 110,887,265.98. | (889,801.95) | 109,997,464.03.. |
| หนี้สินโทเคนดิจิทัล | (1,906,542.59) | (569,509.18) | (2,476,051.77). |
| ภาระผูกพันจากเงินประกันความเสียหายตามสัญญาเช่าระยะยาว | (4,089,994.03) | 883,702.76 | (3,206,291.27). |
| ผลขาดทุนทางภาษี | 2,990,748.22 | - | 2,990,748.22.. |
| **สุทธิ** | **(30,635,049.72)** | **(4,415,608.37)** | **(35,050,658.09).** |

1. ภาษีเงินได้

ภาษีเงินได้ในงบการเงินรวมสำหรับงวดเก้าเดือนสิ้นสุดวันที่ 31 มีนาคม 2566 และสำหรับรอบระยะเวลาบัญชีตั้งแต่วันที่ 8 ตุลาคม 2564 (วันที่ซื้อเงินลงทุนในบริษัทย่อย) ถึงวันที่ 31 มีนาคม 2565 และในงบการเงินเฉพาะกิจการสำหรับงวดเก้าเดือนสิ้นสุดวันที่ 31 มีนาคม 2566 และ 2565 มีดังนี้

|  | **หน่วย: บาท** | | | | | | |
| --- | --- | --- | --- | --- | --- | --- | --- |
|  | **งบการเงินรวม** | | |  | **งบการเงินเฉพาะกิจการ** | | |
|  | **สำหรับงวด**  **เก้าเดือน**  **สิ้นสุดวันที่ 31 มีนาคม 2566** |  | **สำหรับรอบ ระยะเวลาบัญชีตั้งแต่วันที่ 8 ตุลาคม 2564 (วันที่ซื้อเงินลงทุนในบริษัทย่อย) ถึงวันที่ 31 มีนาคม 2565** |  | **สำหรับงวด**  **เก้าเดือน**  **สิ้นสุดวันที่ 31 มีนาคม 2566** |  | **สำหรับงวด**  **เก้าเดือน**  **สิ้นสุดวันที่ 31 มีนาคม 2565** |
| **ภาษีเงินได้ปัจจุบัน** |  |  |  |  |  |  |  |
| สำหรับงวดปัจจุบัน | - |  | - |  | - |  | - |
| **ภาษีเงินได้รอการตัดบัญชี** |  |  |  |  |  |  |  |
| การเปลี่ยนแปลงของผลแตกต่างชั่วคราว | 1,699,850.72. |  | (35,947,637.47) |  | (4,415,608.37) |  | (35,947,637.47) |
| **รายได้ (ค่าใช้จ่าย) ภาษีเงินได้สำหรับงวด** | **1,699,850.72.** |  | **(35,947,637.47).** |  | **(4,415,608.37)** |  | **(35,947,637.47)** |

ณ วันที่ 31 มีนาคม 2566 และ 30 มิถุนายน 2565 กลุ่มบริษัทฯ มีขาดทุนทางภาษีที่คาดว่าจะไม่ได้ใช้จำนวน 334.34 ล้านบาท และ 328.52 ล้านบาท ตามลำดับ และ ณ วันที่ 31 มีนาคม 2566 และ 30 มิถุนายน 2565 บริษัทฯ  
มีขาดทุนทางภาษีที่คาดว่าจะไม่ได้ใช้จำนวน 4.13 ล้านบาท เท่ากันทั้งสองปี ผู้บริหารจึงไม่บันทึกสินทรัพย์ภาษี เงินได้รอการตัดบัญชีสำหรับขาดทุนทางภาษีจำนวนดังกล่าว

1. **ข้อมูลทางการเงินจำแนกส่วนงาน**

บริษัทฯ ประกอบกิจการในส่วนงานทางธุรกิจหลักในการดำเนินธุรกิจเกี่ยวกับการเสนอขายโทเคนดิจิทัลต่อประชาชน ภายใต้หลักเกณฑ์ตามกฎหมายว่าด้วยการประกอบธุรกิจสินทรัพย์ดิจิทัล พ.ศ. 2561 และดำเนินธุรกิจในส่วนงาน  
ทางภูมิศาสตร์หลักในประเทศไทย

ดังนั้นรายได้ กำไร (ขาดทุน) และสินทรัพย์ทั้งหมดที่แสดงในงบการเงินจึงเกี่ยวข้องกับส่วนงานทางธุรกิจและส่วนงานทางภูมิศาสตร์ตามที่กล่าวข้างต้น

1. **การปรับปรุงงบการเงินงวดก่อน**

ในระหว่างงวดไตรมาสที่ 4 ปี 2565 บริษัทฯ พบว่า การบันทึกผลต่างระหว่างต้นทุนของเงินลงทุน (สิ่งตอบแทนที่โอนให้) และมูลค่าตามบัญชีในสินทรัพย์สุทธิที่ระบุได้ของบริษัท สิริพัฒน์ โฟร์ จำกัด (บริษัทย่อย) จำนวน 145.36 ล้านบาท ในบัญชีผลต่างจากการซื้อสินทรัพย์ภายใต้การควบคุมเดียวกันในงบการเงินรวม ไม่เป็นไปตามมาตรฐานการรายงาน ทางการเงินฉบับที่ 3 เรื่อง การรวมธุรกิจ ที่กำหนดให้ต้องรับรู้ผลต่างดังกล่าวเป็นส่วนหนึ่งของสินทรัพย์ที่ได้มา คือ อสังหาริมทรัพย์เพื่อการลงทุน และพบว่ามูลค่าตามบัญชีในสินทรัพย์สุทธิที่ระบุได้ของบริษัทย่อยสูงไปด้วย ค่าภาษีเงินได้หัก ณ ที่จ่าย ที่ออกให้สำหรับค่าดอกเบี้ยจ่ายเงินกู้ยืมระยะสั้นกิจการอื่นที่บันทึกในค่าใช้จ่ายในการบริหารจำนวน 26.48 ล้านบาท ซึ่งได้ทำการปรับปรุงผลกระทบดังกล่าวแล้วในงบการเงินรวมสำหรับรอบระยะเวลาบัญชีตั้งแต่วันที่ 8 ตุลาคม 2564 (วันที่ซื้อเงินลงทุนในบริษัทย่อย) ถึงวันที่ 30 มิถุนายน 2565 บริษัทฯ จึงได้ทำการปรับปรุงผลกระทบดังกล่าวย้อนหลังในงบการเงินรวมสำหรับรอบระยะเวลาบัญชีตั้งแต่วันที่ 8 ตุลาคม 2564 (วันที่ซื้อเงินลงทุนในบริษัทย่อย) ถึงวันที่ 31 มีนาคม 2565 ดังนี้

|  |  |
| --- | --- |
|  | **หน่วย : บาท** |
|  | **งบการเงินรวม** |
| **งบกำไรขาดทุนเบ็ดเสร็จ** |  |
| กำไรจากการปรับมูลค่ายุติธรรมอสังหาริมทรัพย์เพื่อการลงทุนเพิ่มขึ้น | 145,359,886.60 |
| ค่าใช้จ่ายในการบริหารลดลง | 26,480,396.81 |
| ขาดทุนสุทธิลดลง | 171,840,283.41 |
| **ขาดทุนต่อหุ้น (บาท)** |  |
| ขาดทุนต่อหุ้นขั้นพื้นฐานลดลง | 1,718.40 |

1. **การจัดประเภทรายการในงบการเงิน**

กลุ่มบริษัทฯ ได้มีการจัดประเภทบางรายการในงบกำไรขาดทุนเบ็ดเสร็จ สำหรับงวดสามเดือนและเก้าเดือนสิ้นสุด วันที่ 31 มีนาคม 2565 ใหม่ เพื่อให้สอดคล้องกับการจัดประเภทรายการบัญชีในงวดปัจจุบัน ซึ่งไม่มีผลกระทบ ต่อกำไรสุทธิหรือส่วนของผู้ถือหุ้น การจัดประเภทรายการใหม่มีดังต่อไปนี้

|  |  |  |  |
| --- | --- | --- | --- |
|  | **หน่วย: บาท** | | |
|  | **งบการเงินรวมและงบการเงินเฉพาะกิจการ** | | |
| **รายการบัญชี** | **ตามรายงานไว้** | **จำนวนที่จัดประเภท** | **ตามที่จัดประเภทใหม่** |
| **งบกำไรขาดทุนเบ็ดเสร็จ** |  |  |  |
| **สำหรับงวดสามเดือนสิ้นสุดวันที่ 31 มีนาคม 2565** | |  |  |
| ขาดทุนจากการปรับมูลค่ายุติธรรมหนี้สิน  ทางการเงินโทเคนดิจิทัล | (32,376,316.39) | 32,362,476.00 | (13,840.39) |
| ต้นทุนทางการเงิน | (1,423,989.15) | (32,362,476.00) | (33,786,465.15) |
| **สำหรับงวดเก้าเดือนสิ้นสุดวันที่ 31 มีนาคม 2565** | |  |  |
| กำไร(ขาดทุน)จากการปรับมูลค่ายุติธรรม  หนี้สินทางการเงินโทเคนดิจิทัล | (19,564,830.03) | 61,144,713.00 | 41,579,882.97 |
| ต้นทุนทางการเงิน | (2,726,642.05) | (61,144,713.00) | (63,871,355.05) |

1. **การบริหารจัดการทุน**

วัตถุประสงค์ในการบริหารจัดการทุนที่สำคัญของกลุ่มบริษัทฯ คือการจัดให้มีโครงสร้างทางการเงินที่เหมาะสม และการดำรงไว้ซึ่งความสามารถในการดำเนินธุรกิจอย่างต่อเนื่อง

ตามงบแสดงฐานะการเงิน ณ วันที่ 31 มีนาคม 2566 กลุ่มบริษัทฯ มีอัตราส่วนหนี้สินต่อทุนเท่ากับ (57.99): 1 (ณ วันที่ 30 มิถุนายน 2565: (39.29): 1) และบริษัทฯ มีอัตราส่วนหนี้สินต่อทุน­เท่ากับ (57.86): 1 (ณ วันที่ 30 มิถุนายน 2565: (43.09): 1)

1. **การอนุมัติงบการเงินระหว่างกาล**

งบการเงินระหว่างกาลนี้ได้รับการอนุมัติจากกรรมการผู้มีอำนาจของบริษัทฯ เมื่อวันที่ 10 พฤษภาคม 2566